open-index/open-wikipedia-markdown huggingface dataset:
Kryptón

**Kryptón** (z Gréčtiny: *κρυπτός* *kryptos* "skrytý" alebo "tajomstvo") (*krypton*) je chemický prvok v Periodickej tabuľke prvkov, ktorý má značku Kr a protónové číslo 36. Je to vzácny plyn bez farby, chuti alebo zápachu, ktorý sa nachádza v atmosfére v stopových množstvách. Je získavaný frakčnou destiláciu skvapalneného vzduchu a často používaný spolu s ďalšími vzácnymi plynmi v žiarivkách.

## Referencie

## Iné projekty


Kategória:Vzácne plyny
Kategória:Nekovy
Kategória:Plyny
Arzén

**Arzén** (*arsenicum*) je chemický prvok v Periodickej tabuľke prvkov, ktorý má značku As a protónové číslo 33. Je to pevný polokov. 

## Významné zlúčeniny

; Oxidy
* oxid arzenitý 
* oxid arzeničny

; Sulfidy
* sulfid arzenitý
* sulfid arzeničitý
* sulfid arzeničný

; Hydridy
* arzán (arzenovodík)

; Arzenidy
* arzenid kademnatý
* arzenid galitý

; Kyseliny
* kyselina arzenitá
* kyselina arzeničná

; Minerály arzénu
* Pozri: Minerály arzénu

## Využitie
* výroba polovodičových súčiastok
* pridáva sa do prípravkov na ochranu dreva, tabaku, bavlny alebo dokonca aj ovocia a zeleniny pred škodcami
* arzén obsahujú aj lieky, ktorými sa lieči syfilis (arsfenamín)
* v praveku a staroveku sa používal na výrobu tzv. arzénovej medi, ktorá v používaní predchádzala rozšíreniu cínového bronzu

## Referencie

## Iné projekty


Kategória:Polokovy
Kategória:Karcinogény IARC skupiny 1
MTX Tatra V8

thumb|MTX Tatra V8

**MTX Tatra V8** je dvojmiestny športový automobil s motorom nad zadnou nápravou postavený na báze mechanických skupín automobilu Tatra 613 a 3 kusy boli vyrobené v prevádzke firmy Metalex.

Automobil bol zamýšlaný pre športovo založených motoristov, prípadne aj pre perspektívne nasadenie na pretekárskych tratiach (svojimi parametrami mal zodpovedať vtedajšej triede športových prototypov skupiny C).

Prvé vozidlo bolo predstavené verejnosti koncom roku 1991 počas autosalónu v Prahe. Predtým však prototyp absolvoval jazdné skúšky na polygóne závodu Tatra v Kopřivnici, ako aj jazdy na letisku v Mošnove a na cestnom okruhu v Moste.

Autorom návrhu dynamicky pôsobiacej športovej karosérie bol známy český dizajnér Václav Král. Základom karosérie bol priestorový rám zvarený z oceľových rúrok kruhového prierezu a kombinovaný s rúrkami a nitovanými profilmi z ľahkých zliatin, na ktorom boli upevnené veľkoplošné povrchové panely zo sklolaminátu s vlepenými sklami. Dvere sa otvárali smerom hore vpred. Použité svetlomety z BMW v prednej časti boli výklopné. Predný a zadný diel karosérie bolo možné samostatne odobrať. Vzhľadom na pevné bočné sklá, malo auto problematické vetranie interiéru. 
Do vozidla sa montoval upravený vzduchom chladený motor z Tatry 613 so zvýšeným výkonom a označením T623, v karburátorovom prevedení, perspektívne so vstrekovaním paliva Bosch K-Jetronic.

V roku 1997 sa vozidlo MTX Tatra V8 úspešne zúčastnilo pokusu o vytvorenie nového českého rýchlostného rekordu. Vozidlo riadené automobilovým pretekárom Ing. Petrom Boldom dosiahlo na dni rekordov 8. mája na predpísanom meranom úseku 1/8 míle rýchlosť 210,895 km/h.

Celkovo boli z pôvodne plánovanej stokusovej série vyrobené iba 3ks tohto zaujímavého automobilu a štvrtý voz bol ako stavebnica dodaný záujemcovi do zahraničia. Všetky tri automobily sa nachádzajú v Česku.

## Technické údaje
thumb|MTX Tatra V8
* rázvor: 2400 mm
* dĺžka: 4600 mm
* hmotnosť: 1350 kg
* kolesá/pneumatiky: disky OZ Racing, pneu Pirelli Zero 245/70 ZR17 vpredu, 335/35/ZR 17 vzadu
* motor: Tatra 623, chladený vzduchom
* zdvihový objem: 3919 ccm
* výkon (kW/ot/min): 160/6000 – karburátor, 225/6700 – vstrekovanie, 
* maximálna rýchlosť v km/h: 246 (265 pri vstrekovaní)
* zrýchlenie 0-100km/h: 6,2 s (5,6 s pri vstrekovaní)

## Iné projekty

## Externé odkazy
* http://www.tatraklub.sk  Tatra Auto Klub Slovakia
* http://www.tatra.cz Tatra A.S, oficiálna stránka
* http://www.tatraportal.com 

Kategória:Automobily Tatra
Kategória:Športové automobily
Wulfila

**Wulfila** (meno je zdrobneninou gótskeho slova wulf (vlk))(* asi 311 na dolnom Dunaji – † 383 Carihrad) bol biskup východorímskej cirkvi, misionár u germánskych Gótov. 

Úspešne šíril východnú podobu kresťanského vyznania (tzv. arianizmus) medzi západnými Gótmi.

Z gréckych, latinských a runových znakov vytvoril písmo a preložil do gótčiny bibliu. Časť prekladu sa zachovala v skvostnom rukopise zo 6. storočia v takzvanom Codex argenteus. Vznikol v Taliansku, v rudolfínskej dobe ho prechovávali v Prahe, dnes je uložený v Uppsale. Je hlavným zdrojom znalostí o najstaršom štádiu germánskych jazykov. 

Po prvý raz bol vydaný v rokoch 1843-1846, vedecké vydanie zabezpečil Wilhelm Streitberg, Die gotische Bibel (5. vyd. 1965).

## Externé odkazy
* 

Wulfila
Wulfila
Wulfila
Wulfila
Linuxová distribúcia

right|thumb|Linux so spusteným GNOME

**Linuxová distribúcia** alebo **distribúcia Linuxu**, prípadne iba *distribúcia*, je označenie operačného systému zloženého z linuxového jadra a sady slobodného alebo aj komerčného softvéru. Obyčajne obsahuje sadu nástrojov GNU, X server, kompletné desktopové prostredie (napríklad KDE, Gnome alebo XFCE), kancelársky balík, (napr. OpenOffice.org alebo LibreOffice), internetový prehliadač (napr. Mozilla Firefox), komunikačné a iné nástroje. Dnes je súčasťou skoro vždy tiež preklad do niekoľkých jazykov.

Linuxové distribúcie boli spočiatku zložené iba zo slobodného softvéru, časom sa však objavili aj komerčné distribúcie, poskytujúce lepšiu podporu používateľom. Prevažná väčšina súčasných distribúcií je však aj naďalej slobodná. Odvodzovanie umožňuje licencia GNU GPL, podľa ktorej je možné použiť zdrojové balíčky rôznych distribúcií, upravovať ich a upravené verzie šíriť pri dodržaní podmienok.

Vznik nových distribúcií je najčastejšie odvodením od už existujúcej distribúcie. Častým vzorom pre nové distribúcie je napríklad Red Hat a od neho odvodené CentOS alebo Fedora.

Linuxové distrúcie sú prispôsobované svojou veľkosťou často na 1 CD alebo 1 DVD, väčšie projekty majú svoje ISO obrazy vytvárané pre viac rôznych počítačových architektúr a dajú sa stiahnuť alebo objednať z internetu. Pri sťahovaní linuxových distribúcií sa často používa BitTorrent.

## Iné projekty

## Pozri aj
* Zoznam distribúcií Linuxu

Kategória:Linux
Zoznam distribúcií Linuxu

right|thumb|Strom distribúcií Linuxu

Toto je zoznam najznámejších a najrozšírenejších distribúcií operačného systému Linux, prípadne iných unixových operačných systémov.

## Distribúcie založené na systéme Debian

### Distribúcie založené na systéme Ubuntu
* Ubuntu
* Kubuntu
* Xubuntu
* Edubuntu
* Lubuntu
* Ubuntu Mate
* Ubuntu Studio
* Freespire
* Linspire
* gNewSense
* Greenie Linux
* Linux Mint
* MEPIS
* Uberyl
* ImpiLinux
* BlindUbuntu

## Distribúcie založené na systéme RPM
* Fedora Core, Fedora
* Mandriva
* SUSE
* Red Hat
* PCLinuxOS
* MCN Live
* CentOS
* OpenSUSE Leap a Tumbleweed

## Distribúcie založené na systéme Arch Linux
* Arch Linux
* Antergos (nevyvijaná)
* Manjaro
* EndeavourOS
* XeroLinux
* Asahi Linux

## Distribúcie založené na Slackware
* Slackware
* Slackel
* Slax
* Porteus
* KateOS
* zenwalk
* NimbleX

## Iné distribúcie
* Gentoo (balíčkový systém Portage)
* Funtoo - odnož Gentoo s lepšou podporou grafických kariet NVIDIA
* GoboLinux (alternatívna adresárová štruktúra)

## Externé odkazy
* DistroWatch.com: ''Search Distributions''
* GNU.org: ''Slobodné distribúcie GNU/Linux''

Kategória:Linux
Distribúcie Linuxu
Čierna Hora (Nálepkovo)

**Čierna Hora** (označovaná aj ako **Čierna Hora-kúpele**) je malá osada, súčasť obce Nálepkovo.

## Polohopis
Čierna Hora sa nachádza 3 km západne od Nálepkova. Nachádza sa vo Volovských vrchoch, v podcelku Knola, v bočnej dolinke Železného potoka, na Čiernohorskom potoku, v nadmorskej výške . Osada leží 1 km od cesty II/549 medzi Nálepkovom a Hnilčíkom. Z osady vedie neznačkovaný turistický chodník na Pálenicu (1 114,8 m), kde sa napája na žlto-značkovaný turistický chodník z Hnilčíka do sedla Grajnár.

## Dejiny
V roku 1847 tu vznikli malé klimatické kúpele so zameraním na liečbu chorôb dýchacích ciest a nervových ochorení. Boli zaraďované do skupiny klimatických a slatinných kúpeľov s prvým vodoliečebným ústavom na Slovensku. Kúpele boli v prevádzke aj počas 1. ČSR. Bola tu detská ozdravovňa a mládežnícky tábor. Dnes budovy chátrajú.

## Externé odkazy
* Oficiálna stránka obce Nálepkovo

Kategória:Nálepkovo
Kategória:Miestne časti na Slovensku
Kategória:Liečebné osady na Slovensku
Selén

**Selén** (lat. *selenium*) je chemický prvok v periodickej tabuľke prvkov, ktorý má značku Se a protónové číslo 34.

## Ľudské telo
Selén je nutrične významný prvok. Je súčasťou dvoch tuctov selenoproteínov, ktoré majú významnú úlohu pri rozmnožovaní, v metabolizme hormónov štítnej žľazy, syntéze DNA a ochrane pred oxidačným poškodením a infekciou. Najväčším zdrojom selénu sú para orechy, ryby, hovädzie a iné. Je súčasťou aminokyseliny selenocysteínu a niekedy sa vyskytuje v podobe selenometionínu.

## Referencie

## Iné projekty


Kategória:Nekovy
Kategória:Eponymické termíny v chémii
Byšta-kúpele

**Byšta-kúpele** je miestna časť obce Byšta, v najjužnejšom výbežku Slanských vrchov. Osada sa rozkladá pri krátkom pravostrannom prítoku potoka Byšta (prítok riečky Roňava), 1 km juhovýchodne od obce.

V súčasnosti je strediskom letnej rekreácie. Je tu vybudované kúpalisko s plaveckým a detským bazénom. Neďaleko kúpaliska je na potoku Byšta vybudovaný rybník (plocha 4 ha) s možnosťou člnkovania, vodných športov a rybolovu.

Taktiež tu vznikli malé kúpele miestneho významu, ktoré sa viažu na vývery slano-zásaditých minerálnych prameňov využívaných na vaňové kúpele s liečbou chorôb žalúdočných, reumatických, cievnych a ischiasu.

Ubytovacie a stravovacie služby poskytujú dve ubytovne a verejné táborisko. Osadou prechádza červeno-značkovaný turistický chodník od jazera Izra do neďalekých obcí Kazimír a Michaľany a ďalej až do Tokajskej vinohradníckej oblast.

## Súčasnosť

Kúpele sú v súčasnosti nefunkčné, zatvorené a chátrajú. Jednotlivé objekty je možné nájsť na rôznych realitných portáloch.

## Referencie

Kategória:Miestne časti na Slovensku
Kategória:Kúpele na Slovensku
Kategória:Liečebné osady na Slovensku
Kategória:Rekreačné strediská na Slovensku
Ľubovnianske kúpele

**Ľubovnianske kúpele** sú rekreačno-kúpeľnou osadou v Spišsko-šarišskom medzihorí, v podcelku Hromovec, v údolí potoka Ľubovnianka. Je miestnou časťou obce Nová Ľubovňa, 10 km juhovýchodne od nej (vzdušná vzdialenosť len 3,5 km).

V polovici 19. storočia tu vznikli pri štyroch železito-zemitých minerálnych prameňoch kúpele na liečbu chorôb zažívacieho traktu. Počas 2. svetovej vojny kúpele zanikli. Kúpeľné budovy sú v súčasnosti využité na rekreačné účely.

V osade je tiež lesopark s dendrologicky pozoruhodnými drevinami a voľne prístupné minerálne pramene. Minerálna voda sa plní do fliaš a predáva pod názvom Ľubovnianka. Za osadou je lyžiarsky areál s tromi lyžiarskymi vlekmi. 

Je tu zriadený náučný chodník so šiestimi zastávkami, vedúci časťou historického lesoparku. Na paneloch informuje o histórii kúpeľov, okolitej flóre a faune a o cenných drevinách (jediné štyri exempláre borovice pyrenejskej na Slovensku, pričom jedna z nich má až 11 kmeňov). V umelom jazierku sa vyskytuje mlok karpatský.

Samotné kúpele sú akoby ukryté v lone okolitých, nie veľmi vysokých kopcov. Za nimi sú položené malebné obce, z ktorých každá skrýva pre návštevníka niečo zaujímavé. Osada leží 2 km od hlavnej cesty I/68 Stará Ľubovňa - Prešov a je východiskom do obce Nová Ľubovňa (žltá turistická značka) a ďalej do Nižných Ružbách.

Kategória:Kúpele na Slovensku
Kategória:Nová Ľubovňa
Údolie mládeže

**Údolie mládeže** je krátka dolina v Levočskej vrchovine (podcelok Levočských vrchov), odvodnená bočným prítokom rieky Poprad.

Leží južne od obce Hniezdne. V okolí sírneho minerálneho prameňa tu vznikli malé kúpele, ktoré zanikli už v roku 1928.

Údolím prechádza žlto-značkovaná turistická trasa od železničnej zastávky Forbasy na vrch Kotník (882, 6 m) a ďalej tiež do Ľubovnianskych kúpeľov (napojenie na červenú značku).

Kategória:Rekreačné strediská na Slovensku
Kategória:Liečebné osady na Slovensku
Nissan Terrano

right|náhľad|Nissan Terrano

**Nissan Terrano** je terénny model auta (SUV) od automobilky Nissan.
* 1986 – prvý model, 3dv, s motory 2,4 l (76 kW/103 k) a 3,0 l (96 kW/131 k)
* 1989 – 5 dv verzia
* 1993 – modernizácia, nové motory 2,4 l (91 kW/124 k) a 2.7 TD (74 kW /101 k)
* 1996 – druhá generácia
* 2000 – facelift

Auto bolo relatívne spoľahlivé, ale dosť trpelo koróziou. Pohon je part-time, čo znamená, že predný náhon si zapína sám vodič a keďže auto nemá medzinápravový diferenciál, môže sa zapínať len na nespevnených povrchoch. Samozrejmosťou je redukcia, prípadne samozverný diferenciál na zadnej náprave, ktorý mal suplovať absenciu uzávierky. 5 dv modely mali 5 alebo 7 miest. Keďže sa podvozok osvedčil, neskôr automobilka na ňom postavila modely Pathfinder a Pick-up (King-cab).

## Iné projekty

Terrano
Kategória:Terénne automobily
Kataster

**Kataster** môže byť:
*na Slovensku a v Česku: skrátené označenie pre kataster nehnuteľností
*v niektorých krajinách: zoznam nehnuteľností a ich znázornenie na mapách, alebo znázornenie nehnuteľností na mapách a opis pre daňové účely
*katastrálne územie
*prehľadný súpis vôbec, najmä osôb na daňové účely, na voľby a podobne
Slovinský toliar

**Slovinský toliar** bol do 31. decembra 2006 menovou jednotkou Slovinska. Delil sa na 100 stotiniek. 

Na každej z mincí bolo vyobrazené živočíšstvo na Slovinsku, konkr.: 
*na 10 stotinoch tzv."ľudská rybička"(sl. Človeška ribica), 
*na 20 stotinoch sova, 
*na 50 stotinoch včela,
*na 1 toliarovke pstruh,
*na 2 toliarovke lastovička,
*na 5 toliarovke kozorožec,
*na 10 toliarovke kôň,
*na 20 toliarovke bocian,
*na 50 toliarovke býk

Mince: 10, 20, 50 stotiniek, 1, 2, 5, 10, 20, 50 toliarov

Bankovky: 10, 20, 50, 100, 200, 500, 1 000, 5 000, 10 000 toliarov

## Externé odkazy
* Katalóg a galéria

Kategória:Ekonomika v Slovinsku
Kategória:Meny v Európe
Kategória:Meny nahradené eurom
Novarupta

**Novarupta** je sopka ležiaca na polostrove Aljaška v oblasti Katmai, asi 460&nbsp;km juhozápadne od Anchorage. Novarupta je najnižšou sopkou v danej oblasti, vznikla roku 1912 pri najsilnejšom sopečnom výbuchu 20. storočia. 

## Erupcia v roku 1912
Erupcia začala 6. júna 1912 a za 60&nbsp;hodín vyprodukovala obrovskú masu sopečného popola a ryolitového prachu (objem 15&nbsp;km3). Na konci vytvorila kalderu s rozmermi 3&nbsp;×&nbsp;4&nbsp;km a menší, 65&nbsp;m vysoký a 400&nbsp;m široký lávový dóm. Pyroklastický prúd vytvoril Údolie desaťtísícov dymov. V oblasti Novarupty vznikla asi 2&nbsp;km široká, nevýrazná plytká depresia. Okolie vulkánu je súčasťou Národného parku a rezervácie Katmai.

## Iné projekty

## Externé odkazy
* www.volcano.si.edu  - kaldera Novarupta na Global Volcanism Program 

Kategória:Sopky Aljašky
Kategória:Kaldery
Kategória:Vrchy pod 1000 metrov v USA
Sústava súradníc

**Sústava súradníc** (**systém súradníc**) alebo **súradnicová sústava** (**súradnicový systém**) je vzájomne jednoznačné zobrazenie medzi množinou bodov n-rozmerného priestoru a usporiadanou n-ticou skalárov (veličín či čísiel; spravidla reálnych čísiel). Tieto skaláre (pri ktorých záleží na poradí v ktorom sú uvádzané) sa nazývajú **súradnice** alebo **koordináty**. 

Alternatívne sa (u niektorých typov sústav súradníc) ako **sústava súradníc** (**systém súradníc, súradnicová sústava, súradnicový systém**) zvykne nazývať súhrn nejakého základného vzťažného "objektu" (napr. začiatku karteziánskej sústavy súradníc) a n vektorov prislúchajúcich k vyššie uvedeným n súradniciam; tento súhrn sa správnejšie nazýva **súradnicový repér**.

## Základné delenia
Delenie 1:
* jednorozmerná sústava súradníc - sústava súradníc na priamke
* dvojrozmerná sústava súradníc (rovinná sústava súradníc)- sústava súradníc v rovine
* trojrozmerná sústava súradníc (priestorová sústava súradníc) - sústava súradníc v trojrozmernom priestore
* atď.

Delenie 2:
* priamočiara sústava súradníc:
** afinná sústava súradníc (karteziánska sústava súradníc A) - sústava súradníc prislúchajúca k orientovanými polpriamkam (vektorom) so spoločným začiatkom:
*** pravouhlá sústava súradníc (ortogonálna sústava súradníc, karteziánska sústava súradníc B) - afinná sústava súradníc so vzájomne kolmými súradnicovými osami:
**** ortonormálna sústava súradníc (karteziánska sústava súradníc C) - pravouhlá sústava súradníc, ktorá má rovnaké dĺžkové jednotky všetkých všetkých osí rovnaké, napr. karteziánska sústava súradníc D
**** iná
*** kosouhlá sústava súradníc - afinná sústava súradníc so vzájomne nekolmými súradnicovými osami
** iná 
* krivočiara sústava súradníc:
** dvojrozmerná: 
*** polárna sústava súradníc 
*** iná
** trojrozmerná:
*** cylindrická sústava súradníc (polopolárna sústava súradníc)
*** sférická sústava súradníc (polárna sústava súradníc v priestore)
*** iná
** iná

## Pozri aj
* Karteziánska sústava súradníc (v najužšom zmysle)
* polárna sústava súradníc
* inerciálna sústava súradníc (vo fyzike)
* os súradníc

## Externé odkazy
* http://books.google.com/books?id=WHjO9K6xEm4C&pg=PA335&dq=%22affine+coordinate+system%22&lr=&as_brr=3&hl=sk#PPA334,M1
* http://www.personal.uni-jena.de/~p1erra/physik/referat/referat%20(koordinatensysteme).pdf
Vlajka Slovinska

thumb|Vlajka Slovinska (pomer 1:2)

**Vlajka [[Slovinsko|Slovinska]]** má tri rovnaké horizontálne pruhy - biely (hore), modrý a červený so slovinským znakom (štít s obrazom Triglavu, najvýšieho vrchu Slovinska, v bielej farbe v kontraste s modrým pozadím uprostred. V spodnej časti sú dve vlnité modré čiary znázorňujúce jazerá a rieky a v hornej časti sú tri šesťcípe hviezdy zdobiace prevrátený trojuholník, ktoré sú prebraté z brnenia šľachtického rodu Cejlskkovcov zo 14. a začiatku 15. storočia); znak je umiestnený v ľavej hornej časti zástavy a čiastočne prekrýva biely a modrý horizontálny pruh.

Predtým Slovinská socialistická republika v rámci Juhoslávie prijala podobne ako ostatné republiky národnú trikolóru doplnenú "juhoslovanskou" hviezdou z federálnej vlajky. V roku 1991 bola hviezda odstránená a vlajka bola doplnená znakom v hornom rohu.

Vlajka Slovinska bola oficiálne zavedená 27. júna 1991.

## Galéria

Obrázok:Civil Ensign of Slovenia.svg|Súčasná štátna a civilná vlajka Slovinska (pomer 2:3)
Obrázok:Naval Jack of Slovenia.svg|Námorná vojnová vlajka Slovinska
Obrázok:Flag of Slovenia (1945-1991).svg|Vlajka Slovinska ako zväzovej republiky Juhoslávie (1947-1991)


## Referencie


## Iné projekty

Kategória:Slovinsko
Slovinsko
Štátny znak Slovinska

right|náhľad|130px|Štátny znak Slovinskej republiky

**Štátny znak Slovinska** vytvoril slovinský sochár Marko Pogačnik v roku 1991. Na modrý štít namaľoval striebornú kresbu najvyššej slovinskej hory Triglav a dvojitým zvlnením modrým prúžkom v spodnej časti znázornil more a rieku. Nad najvyšší vrchol hory umiestnil tri zlaté šesťcípe hviezdy, ktoré pochádzajú zo starého znaku Cejlskovcov.

Celý znak, ktorý je značne neheraldický, je červeno olemovaný. Znak tvorí súčasť štátnej vlajky Slovinska, na ktorej je umiestnený v ľavom hornom rohu.

## Iné projekty

## Zdroj
* Aleš Brožek, *Lexikon vlajek a znaků zemí světa*, Kartografie, Praha, 1998

Slovinsko
Kategória:Slovinsko
Kormorán nelietavý

**Kormorán nelietavý** (*Phalacrocorax harrisi*, predtým *Nannopterum harrisi*) je vták z čeľade kormoránovité.

Má malé krídla s priemernou veľkosťou krídla tučniaka. Schopnosť lietať stratil ako dôsledok neprítomnosti suchozemských predátorov na Galapágoch (nemusel lietať). Kormorán nelietavý produkuje v nadchvostovej žľaze iba málo tuku. Jeho operenie, pripomínajúce viac srsť ako perie, udržiava bublinky vzduchu, ktoré zabraňujú premočeniu telesného pokryvu. Silný a dlhý zobák je účinnou pomôckou pri love rýb a hlavonožcov v blízkosti morského dna. Kormorán nelietavý hniezdi v malých kolóniách. O mláďatá sa stará samec, pričom ich kŕmi niekoľko mesiacov. Samica si medzitým nájde nového partnera.

## Súhrnné informácie
* Dĺžka: 89 – 
* Hmotnosť: 2,5 – 
* Operenie: pohlavia sa líšia
* Výskyt: Galapágy (Isabella a Fernandina)
* Migrácia: stály
* Status: zraniteľný (IUCN)
* Biotopy výskytu: pobrežia a pobrežné vody

## Referencie

## Iné projekty

Kategória:Kormoránovité
Kategória:Zraniteľné druhy
1274 pred Kr.

## Udalosti
* *[[Bitka pri Kadeši]]* - Chetiti kráľa Muvatalliša prekvapili Ramesseho II., no ten zvrátil nepriaznivo sa vyvíjajúci boj. Bitka skončila nerozhodne.

Kategória:70. roky 13. storočia pred Kr.
Kursk

**Kursk** je mesto v Rusku, centrum Kurskej oblasti. V roku 1998 malo 445 500 obyvateľov. Známe je od roku 1032 ako pevnosť Kyjevskej Rusi. Nachádza sa na sútoku riečky Kur s riekou Tuskar.

## Názov mesta
Názov mesta sa odvodzuje buď od mena riečky Kur, na ktorej leží, alebo od ruského pomenovania jarabica (po rusky *kuropatka*).

## História
V 14. storočí mesto ovládali Litovci. Od roku 1508 je súčasťou Ruska. Kursk je významným železničným uzlom. Nachádzajú sa v ňom podniky strojárenského, elektrotechnického, chemického, farmaceutického a potravinárského priemyslu.Bola tu aj najväčšia tanková bitka v histórii ľudstva. 

V meste sú 4 vysoké školy, 2 divadlá, obrazová galéria a dve múzeá. Jedno z nich sa venuje miestnej histórii, druhé je vojensko historické múzeum Kurskej bitky. Medzi architektonické pamiatky patria kostol Svätej trojice a paláce rodu Romodanovských.

Na počesť mesta Kursk, okolo ktorého sa cez druhú svetovú vojnu odohrávala rozsiahla pozemná bitka, bola pomenovaná aj ponorka Ruského námorníctva K-141 Kursk, ktorá sa potopila 12. augusta 2000. Mnoho členov jej posádky tvorili branci z Kurskej oblasti. 27. apríla 2007 bol Kursk vyhlásený za mesto vojenskej slávy.

## Prírodné pomery
### Poloha
Mesto leží v západnej časti Ruskej federácie, asi 120 až 150 km od hranice s Ukrajinou. Južne od mesta tečie rieka Seim, do ktorej sa vlieva Kur a Tuskar. Seim je najväčším prítokom Desny. 35 km západne od mesta leží mesto Kurčatov s atómovou elektrárňou. V kurskej oblasti sa nachádza aj významná kurská magnetická anomália.

### Podnebie
Kursk sa nachádza v oblasti s miernym kontinentálnym podnebím. Z geobotanického hľadiska leží mesto v oblasti lesostepi. Zimy sú stredne chladné, s občasnými otepleniami. Silné mrazy nebývajú časté. V lete býva nestabilné počasie striedajúceho sa horúceho a chladnejšieho počasia, s častými búrkami.

## Iné projekty


Kategória:Mestá v Rusku
Muvatalliš

**Muvatalliš (II.)** alebo **Muvatalli (II.)** bol kráľ Chetitskej ríše (1295–1272 pred Kr.). Najstarší preživší syn Muršiliša II. je známy najmä ako vládca Chetitov, ktorý bojoval proti Ramzesovi II. v Bitke pri Kadeši (1274 pred Kr.). Po tom, ako sa stal kráľom, presťahoval hlavné mesto ríše do Tarhuntassy.

## Pozri aj
* Zoznam vládcov Chetitov

Kategória:Králi Chetitov
Majstrovstvá sveta vo futbale 2006 – Skupina H

Zápasy **Skupiny H [[Majstrovstvá sveta vo futbale 2006|Majstrovstiev sveta vo futbale 2006]]** sa dohrali 23. júna. Do osemfinnále postúpili obe európske mužstva Šanielsko a Ukrajina, aj keď ich prvý zápas skončil rozdielom triedy 4-0 v prospech Španielska. Ukrajina si dvoma následnými víťazstvami zabezpečila postup z druhého miesta.

## Španielsko vs. Ukrajina

 
* Rozhodca: Massimo Busacca (Švajčiarsko)
* Asistenti rozhodcu:
: Francesco Buragina (Švajčiarsko)
: Matthias Arnet (Švajčiarsko)
* Štvrtý rozhodca: Roberto Rosetti (Taliansko)
* Piaty rozhodca: Cristiano Copelli  (Taliansko)

## Tunisko vs. Saudská Arábia

* Rozhodca: Mark Shield (Austrália)
* Asistenti rozhodcu:  
:Nathan Gibson (Austrália) 
:Ben Wilson (Austrália)
* Štvrtý rozhodca: Carlos Chandia (Čile) 
* Piaty rozhodca: Christian Julio (Čile)

## Saudská Arábia vs. Ukrajina

 
* Rozhodca: Graham Poll (Anglicko)
* Asistenti rozhodcu: 
:Philip Sharp (Anglicko)
:Glenn Turner (Anglicko)

* Štvrtý rozhodca: Toru Kamikawa (Japonsko)
* Piaty rozhodca:  Yoshikazu Hiroshima (Japonsko)

## Španielsko vs Tunisko

* Rozhodca: Carlos Simon (Brazília)
* Asistenti rozhodcu: 
:Aristeu Tavares (Brazília)
:Ednilson Corona (Brazília)

* Štvrtý rozhodca: Carlos Chandia (Čile)
* Piaty rozhodca:  Cristian Julio (Čile)

## Saudská Arábia vs. Španielsko

* Rozhodca: Coffi Codjia (Benin)
* Asistenti rozhodcu: 
:Celestin Ntagungira (Rwanda)
:Aboudou Aderodjou (Benin)
* Štvrtý rozhodca: Mohamed Guezzaz (Maroko)
* Piaty rozhodca: Brahim Djezzar (Alžírsko)

## Ukrajina vs Tunisko

* Rozhodca: Carlos Amarilla (Paraguaj)
* Asistenti rozhodcu: 
:Amelio Andino (Paraguaj)
:Manuel Bernal (Paraguaj)
* Štvrtý rozhodca: Marco Rodriguez (Mexiko)
* Piaty rozhodca: Hamdi al Kadri (Sýria)

Skupina H
Digitálna pevnosť

***Digitálna pevnosť*** (angl. *Digital Fortress*) je názov dobrodružného románu amerického autora Dana Browna z roku 1998. V slovenčine kniha vyšla roku 2005.

## Obsah

V americkom Národnom bezpečnostnom úrade, pôsobí v rámci boja proti zločinu najvýkonnejší počítač na svete *TRANSLTR*, ktorého úlohou je dešifrovať elektronickú poštu zločincov a podozrivých osôb. S touto predstavou nastúpi do úradu aj jeden z najlepších japonských expertov Ensein Tankado. Časom však zistí, že *TRANSLTR* dešifruje aj poštu nevinných ľudí. Vymyslí algoritmus, ktorým sa pokúsi nielen zneškodniť *TRANSLTR*, ale preniknúť aj do informačných trezorov NBÚ. Hrozí prezradenie všetkých tajných informácii týkajúcich sa americkej vlády, tajných služieb, vývoja najnovších zbraní a priemyselných technológii…

Vedenie úradu na čele s veliteľom Strathmorom, hlavnou kryptologičkou Susan Fletcherovou a jej snúbencom Davidom Beckerom sa pustia zachraňovať informácie nedoziernej hodnoty. *(prevzaté z úvodu knihy)*

## Externé odkazy
* Oficiálna stránka

Kategória:Knihy z 1998
Kategória:Knihy Dana Browna
Ukrajinské národné futbalové mužstvo

**Ukrajinské národné futbalové mužstvo** reprezentuje Ukrajinu na medzinárodných futbalových akciách, ako sú Majstrovstvá sveta alebo Európy.

Ukrajina sa predstavila na Majstrovstvách sveta 2006 kde sa dostali do štvrťfinále. Na Majstrovstvách Európy sa predstavili trikrát. V roku 2012 hostili šampionát spolu s Poľskom no na turnaji skončili v skupine. Ich najlepší výsledok je štvrťfinále na EURE 2020.

## Majstrovstvá sveta

## Majstrovstvá Európy

## Liga národov UEFA

Národné mužstvo
Ukrajina
Futbal
Syr

[thumb|Francúzsky syr [brie (syr)|Brie]]

**Syr** je mliečny výrobok, ktorý obsahuje mliečnu bielkovinu, tuky a ostatné zložky mlieka.

Syr sa vyrába zrážaním mlieka syridlom alebo kyselinou mliečnou. Používa sa mlieko kravské, ovčie, kozie či mlieko iných cicavcov. 

Syr sa používa surový, varený, pečený, údený i vysmážaný, konzumuje sa samotný alebo s rôznymi prílohami. 

## Spotreba
Francúzsko, Island, Fínsko, Dánsko a Nemecko mali najvyššiu priemernú konzumáciu syrov v roku 2014, priemerne 25 kg na osobu. 
náhľad|Balkánsky syr

## Druhy syra
Medzi druhy syra patria napríklad brie, bryndza, balkánsky syr, čedar, eidam, ementál, parmezán, gouda, camembert, mozzarella, roquefort alebo balkánsky syr.

### Balkánsky syr

Balkánsky syr je druh mäkkého syra s typickou slanou chuťou a bielou farbou, ktorý sa využíva často pri výrobe zeleninových šalátov, ako je napr. šopský šalát. Je napodobeninou gréckeho syru feta a bulharskej sirene, ktoré sú vyrábané pôvodne z ovčieho, kozieho a kravského mlieka, ale súčasné typy balkánskeho syra predávané v strednej Európe sú vyrábané z kravského mlieka. Skladá sa zo 40 až 45 % tuku.

## Iné projekty


Kategória:Mliečne výrobky
Grajnár (sedlo)

**Grajnár** () je sedlo medzi Malou Knolou a Javorom () vo Volovských vrchoch, v podcelku Knola.

Sedlom prechádza cestná spojnica Spišská Nová Ves - Rožňava, cesta II/533. Sedlo je tiež križovatkou turistických chodníkov, modro-značkovaný z Novoveskej Huty do osady Cechy, zeleno-značkovaný z Hnilčíka do Hnilca a žlto-značkovaný cez Pálenicu () tiež do obce Hnilčík. 

V sedle je nefunkčný motorest Javor, v okolí lyžiarske bežecké trate.

## Referencie

## Iné projekty

## Externé odkazy
* Poloha na turistickej mape

Kategória:Sedlá vo Volovských vrchoch
Kategória:Hnilec (obec)
Kategória:Hnilčík
Kategória:Spišská Nová Ves
Kategória:Mlynky (okres Spišská Nová Ves)
Štóske sedlo

**Štóske sedlo** () je sedlo v hrebeni Volovských vrchov, oddeľujúce geomorfologické podcelky Kojšovská hoľa na severe a Pipitka na juhu.

Sedlom prechádza spojnica Medzev – Smolník (cesta II/548) a zároveň oddeľuje historické regióny Spiš a Abov.

V sedle stojí pútnická kaplnka navštívenia Panny Márie z roku 1757, okolo nej prechádza červeno značkovaný turistický chodník z Osadníka () do osady Štós-kúpele, ako súčasť Cesty hrdinov SNP (E8). 

## Referencie

## Externé odkazy
* Poloha na turistickej mape

Kategória:Sedlá vo Volovských vrchoch
Úhornianske sedlo

**Úhornianske sedlo** () je výrazné trávnaté, z juhu postupne drevinami zarastajúce sedlo vo Volovských vrchoch medzi Panským vrchom () a Malou Pipitkou (). Je súčasťou predelu medzi podcelkami Zlatý stôl na severe a Pipitka na juhu.

Sedlom vedie cestná spojnica Rožňava - Smolník - Mníšek nad Hnilcom (cesta II/549). Zároveň spája región Spiša s regiónom Gemera. Nachádza sa v Košickom kraji, na hranici okresov Gelnica a Rožňava a zasahuje na katastrálne územie obcí Úhorná a Pača.

Názov sedla je podľa obce Úhorná ležiacej východne pod sedlom.

Úhornianske sedlo je križovatkou turistických trás: červeno-značkovanej Cesty hrdinov SNP (E8) z Pipitky () do sedla Krivé () a zeleno-značkovanej z Úhornej do Krásnohorského Podhradia.

## Referencie

## Iné projekty

## Externé odkazy
* Poloha na turistickej mape

Kategória:Sedlá vo Volovských vrchoch
Fyziológia rastlín

thumb|Listový zápoj v lese mierneho pásma.

**Fyziológia rastlín** je vedný odbor v rámci Botaniky, ktorý študuje životné pochody rastlín. Snaží sa získať komplexný obraz látkovej premeny (*[[látková premena|metabolizmu]]*) rastlín, ktorý je dôležitý najmä z hľadiska premeny anorganických látok na organické látky v procese fotosyntézy. Študuje aj rast, vývin a reakcie rastlín na zmeny prostredia.

## Dejiny fyziológie rastlín
Prvé poznatky z fyziológie rastlín získala ľudská spoločnosť z pozorovania potrieb poľnohospodárskych plodín. Počas stáročí sa ľudia zdokonaľovali spôsoby ich pestovania, aby získali čo najväčšiu úrodu.

Prvý fyziologický experiment vykonal na začiatku 17. storočia belgický fyzik Jan van Helmont. Aby zistil z čoho žijú rastliny pestoval 200 kvetináčov s vrbou a polieval ich dažďovou vodou. Napriek tomu, že rastliny výrazne narástli, po odvážení zistil, že z pôdy v kvetináči takmer nič neubudlo (úbytok pôdy bol len okolo 57 gramov). Z toho usúdil, že rastliny rastú hlavne z vody. Tento prekvapujúci záver sa podarilo dať na pravú mieru až o storočie neskôr, keď Joseph Priesley, Jan Inenhous a Jean Senebier zistili, že rastliny prijímajú oxid uhličitý zo vzduchu a vylučujú kyslík. Na začiatku 19. storočia dokázal Július Sachs, že rastliny neprijímajú s pôdy iba vodu, ale aj celý rad ďalších látok ako napr. dusík, fosfor, draslík, síru a podobne. Tento poznatok sa stal základom pre pochopenie problematiky minerálnej výživy rastlín a začiatok používania umelých hnojív.

V 20, storočí začal obrovský rozvoj fyziológie rastlín, ktorý. Medzi najvýznamnejšie výsledky patrí objav rastlinných hormónov, ktoré regulujú rast a vývin rastlín. Do značných detailov sa objasnil metabolizmus (premena látok) rastlín. Mikroskopické techniky umožnili lokalizovať jednotlivé životné pochody v rámci tela rastliny a aj v rámci jednotlivých buniek.

## Súčasný význam fyziológie rastlín
[thumb|Skleník s [Rhododendronmi]]

Výsledky výskumu fyziológie rastlín nachádzajú svoje uplatnenie v poľnohospodárskych vedách, kde pomáhajú v šľachtení nových odrôd, ich ochrane proti chorobám a škodcom, ako aj vytváraniu geneticky modifikovaných organizmov. V spolupráci s taxonómiou a ekológiou, pomáha pochopiť životné potreby jednotlivých druhov rastlín a tak prispieva k ich ochrane.

Tradične (z historických dôvodov) sa do odboru fyziológie rastlín zahŕňa aj štúdium rôznych organizmov, ako napr. siníc alebo húb, aj keď tieto už v súčasnosti nie su považované za rastliny.

Vo svojom štúdiu využíva fyziológia rastlín najmä poznatky z morfológie rastlín, biochémie, analytickej chémie a najnovšie vo veľkej miere aj z molekulárnej biológie, ktorá pomáha pochopiť ako rastliny reagujú na vonkajšie podmety z prostredia a ako si regulujú svoje životné pochody. Uplatňuje sa taktiež napr. biofyzika, taxonómia, ekológia a podobne.

## Najdôležitejšie oblasti fyziológie rastlín
* minerálna výživa
* fotosyntéza
* respirácia a transpirácia
* rast a vývin
* kvitnutie a pohlavné rozmnožovanie
* Rastlinné hormóny
* odpoveď na stres
* Sekundárne metabolity

## Iné projekty


Kategória:Rastliny
Besník

**Besník** () je horské sedlo v Spišsko-gemerskom krase. Leží približne  východne od Telgártu. Sedlom vedie významná cestná spojnica Horehronia s Gemerom a Spišom, cesta I/66. Zároveň spája dolinu Hrona s dolinou Hnilca.

## Poloha
Nachádza sa v geomorfologickom podcelku Slovenský raj, v lokalite, kde úzky pás Spišsko-gemerského krasu oddeľuje západne situované Horehronské podolie, južne ležiace Stolické vrchy a severozápadne vystupujúce Nízke Tatry. Oddeľuje západne situovaný masív Gregovej (), východne ležiaci Rakytovec () a juhovýchodne vrch Kozovec (). Prismo na západnom svahu pramení rieka Hron, východnú časť odvodňuje Spišský potok do rieky Hnilec. 

Sedlom prechádza významná spojnica Horehronia (Červená Skala) so Spišom (Poprad) – cesta I/66. Železničná trať Červená Skala – Margecany vedie Besnickým tunelom popod sedlo. Ide o najvyššie položený železničný tunel na Slovensku, keďže lom nivelety trate v strede tunela je súčasne najvyššie položeným miestom na tratiach normálneho rozchodu ŽSR.

Sedlo leží v Banskobystrickom kraji, v okrese Brezno a na katastrálnom území obce Telgárt. Sedlo i jeho okolie pokrývajú pasienky a horské lúky a poskytuje tak nerušený výhľad na okolie.

## Prístup
* po ceste I/66 z Telgártu, Vernára alebo Stratenej
* po  červeno značkovanej Ceste hrdinov SNP (E8):
** od juhovýchodu z Čuntavy
** od západu z Telgártu
* po  zelenej turistickej značke z osady Dobšinská Ľadová Jaskyňa

## Referencie

## Pozri aj
* Spišsko-gemerský kras
* Slovenský raj

## Iné projekty

## Externé odkazy
* Poloha na turistickej mape

Kategória:Slovenský raj
Kategória:Telgárt
Kategória:Sedlá v Spišsko-gemerskom krase
Vernárske sedlo

**Vernárske sedlo** alebo aj **Popová** () je horské sedlo v Spišsko-gemerskom krase. Leží približne  južne od Vernára. Sedlom vedie významná cestná spojnica Horehronia a Gemera so Spišom (cesta I/66). Zároveň spája dolinu Hnilca s dolinou Hornádu.

## Poloha
Nachádza sa v strednej časti pohoria, v geomorfologickom podcelku Slovenský raj. Oddeľuje západne situovanú Popovú () a východným smerom ležiacu Javorinu (). Severným smerom územie klesá do Vernárskej doliny, ktorou odteká voda Vernárskym potokom do Hornádu, južným smerom vedie údolie rieky Hnilec. Názov má podľa obce Vernár ležiacej severne a sedlo spája obec so železničnou stanicou pri osade Pusté Pole, ktorá je najodľahlejšou železničnou stanicou na Slovensku od rovnomennej obce (8 km).

Sedlo leží v Prešovskom kraji, v okrese Poprad a na katastrálnom území obce Vernár. Sedlo i jeho okolie pokrýva súvislý lesný porast. 

## Prístup
* po ceste I/66 z Vernára, Telgártu alebo Stratenej

## Referencie

## Pozri aj
* Spišsko-gemerský kras
* Slovenský raj

## Iné projekty

## Externé odkazy
* Poloha na turistickej mape

Kategória:Slovenský raj
Kategória:Vernár
Kategória:Sedlá v Spišsko-gemerskom krase
Súľová

**Súľová** () je sedlo v západnej časti Volovských vrchov. Oddeľuje podcelky Knola na západe a Zlatý stôl na východe. Znižuje sa medzi vrchmi Peklisko () a Smrečinka ().

Sedlom prechádza cestná spojnica medzi Spišom a Gemerom, spája Spišskú Novú Ves a dolinu Hnilca s Rožňavou a zároveň aj s dolinou Slanej. Cesta II/533 utvára asi dvadsiatku ostrých serpentín, sťažujúcich jej zjazdnosť. Nachádza sa v Košickom kraji, na hranici okresov Spišská Nová Ves a Rožňava a zasahuje na katastrálne územie obce Hnilec a Vlachovo. 

Sedlom vedie červeno-značkovaná trasa Cesty hrdinov SNP (E8) medzi masívom Súľová a sedlom Dobšinský vrch (). 

## Referencie

## Externé odkazy
* Poloha na turistickej mape

Kategória:Sedlá vo Volovských vrchoch
Amurru

**Amurru** môže byť:
*akkadské označenie pre Amoritov, synonymá: Amorejci, Martu, pozri Amoriti
*amorejský boh, synonymum: Martu, pozri Martu (boh)
*historické územie v Levante, pozri Amurru (územie)
Amurru (územie)

**Amurru** alebo **Amurrum** (po akkadsky *Amurru(m)*, v egyptských nápisoch *Amar(a), Amor*; doslova „krajina Amoritov“) bolo historické územie v Levante.

Pôvodne to bolo (v egyptských nápisoch) zhruba územie východne od Fenície a severne od Palestíny, najmä dnešný (východný) Libanon. Neskôr územie ohraničené riekou Orontes na západe, Stredozemným morom na východe, Arwádom na severe a Tripolisom na juhu (Abdi-Aširta tu aj založil rovnomenné kráľovstvo); iné ohraničenie je územie na juh od Ugaritu a na sever od Byblosu. 

Neskôr (napríklad za vlády Nebukadnesara I.) sa do pojmu zahŕňala aj Fenícia a iné susedné oblasti, alebo to bolo jednoducho označenie pre celé územie na západ od Babylonie.

Kategória:Historické územia
Kategória:Dejiny Libanonu
Kategória:Dejiny Sýrie
Veľký Šturec

**Veľký Šturec** () je nevýrazné sedlo v hlavnom hrebeni Veľkej Fatry, medzi Krížnou () a Zvolenom (), na východnom úpätí vrchu Šturec.

## Poloha
Nachádza sa v juhovýchodnej časti Veľkej Fatry, na hranici geomorfologických podcelkov Zvolen na východe a Hôľna Fatra na západe. Vedie ním hranica medzi Žilinským a Banskobystrickým krajom a zároveň okresmi Banská Bystrica a Ružomberok. V sedle sa stretávajú katastrálne územia obcí Liptovské Revúce, Motyčky a Staré Hory.

## Doprava
Sedlom vedie horská cesta, spájajúca Liptov s Pohroním. Zároveň spája Revúcku dolinu (povodie Váhu) so Starohorskou dolinou (povodie Hrona). Do začiatku 60. rokov 20. storočia bola hlavnou cestnou spojnicou Liptova s Pohroním. Cesta mala nespevnený povrch a v zimnom období bola náročná na údržbu a ťažko zjazdná. S masívnym rozvojom cestnej dopravy a nevhodným smerovým a výškovým vedením cesta prestala kapacitne vyhovovať. Dnes je doprava odklonená cez horský priechod Donovaly. Cesta prekonáva mnohými ostrými serpentínami značný výškový rozdiel a spája obec Liptovské Revúce s Motyčkami. Prejazd cestou nie je pre motorové vozidlá zakázaný, no je spojený so značným rizikom a vozovka je v zime neudržiavaná.

## Turizmus
Cez sedlo prechádza  značkovaná turistická a cyklistická trasa, súčasť Cesty hrdinov SNP (E8) medzi Zvolenom a Krížnou. Je pomerne ľahko prístupné, práve vďaka komunikácii, ktorá ním prechádza.

## Referencie

## Pozri aj
* Šturec (vrch)
* Malý Šturec

## Iné projekty

## Externé odkazy
* Poloha na turistickej mape

Kategória:Sedlá Veľkej Fatry
Amoriti

**Amoriti** alebo **Amorejci** (po akkadsky *Amurru(m)*, v egyptských textoch *Amar(a)*, *Amor*, po sumersky *Martu*) boli západosemitské kmene, ktoré sa v textoch vyskytujú v troch kontextoch, ktorých súvis či nesúvis nie je dodnes objasnený:
* V egyptských nápisoch obyvatelia (pôvodného) Amurru, teda istého územia na sever od Palestíny
* V biblii potomkovia štvrtého syna osoby menom Kanaán, na iných miestach časť predizraelského obyvateľstva Palestíny, podľa niektorých autorov synonymum pre všetko predizraelské obyvateľstvo Palestíny a/alebo pre Kanaancov.
* V dejinách Mezopotámie sú to semitské pôvodne kočovné kmene, ktoré od 2. polovice 3. tisícročia pred Kr. začali prenikať niekde zo západu do Mezoptámie, postupne sa tam usadzovali až sa nakoniec v 1. polovici 2. tisícročia pred Kr. zmocnili vlády vo viacerých mezopotámskych mestách a založili v nich vlastné dynastie (Bybylon, Larsa, Isin, Aššur)

Kategória:Etniká, národy a národnosti
Mihai Eminescu

**Mihai Eminescu** (* 15. január 1850, Botoşani – † 15. jún 1889, Bukurešť) bol rumunský básnik, najvýznamnejší predstaviteľ tamojšieho romantizmu. Študoval filozofiu vo Viedni.

## Iné projekty

## Externé odkazy
* stránka venovaná Eminescuovi (v rumunčine)

Kategória:Rumunskí básnici
Kategória:Básnici romantizmu
Kategória:Osobnosti na rumunských bankovkách
Tripolis (rozlišovacia stránka)

**Tripolis** môže byť:
* hlavné mesto Líbye, pozri Tripolis
* mesto v Libanone, historicky: významné mesto Levanty, pozri Tripolis (Libanon) 
* križiacky štát s centrom v Tripolise, pozri Tripoliské grófstvo
* staroveký názov gréckeho mesta Tripoli, pozri Tripoli (Peloponéz)
* staroveké mesto v dnešnej tureckej provincii Denizli, pozri Tripolis (Denizli)
* starší názov tureckého mesta Tirebolu
* film z roku 1950, pozri Tripolis (film)

## Pozri aj
* Tripoli
* Trípoli
Minerálna výživa

**Minerálna výživa rastlín** je oblasť fyziológie rastlín, ktorá sa zaoberá nárokmi rastlín ako autotrofných organizmov na príjem anorganických látok z pôdy a atmosféry, ako aj asimiláciou (zabudovaním do organických zlúčenín).

## Mechanizmus príjmu látok
Jednotlivé látky rastlina prijíma selektívne, t. j. prijíma hlavne tie, ktoré pre svoj život najviac potrebuje. Okrem oxidu uhličitého, sú všetky ostatné látky prijímané z pôdy koreňmi, ktoré sú na to dobre prispôsobené. Mnohé korene žijú navyše v symbióze s vláknami húb, ktoré im pomáhajú v príjme minerálnych látok a za to dostávajú od rastliny energeticky bohaté látky (najmä cukry).

Na príjem (ale aj vylučovanie) látok má rastlina pasívne aj aktívne mechanizmy. Medzi pasívne patria kanály, ktoré umožňujú prechod látok v smere od ich vyššej koncentrácie k nižšej. Aktívny príjem zabezpečujú prenášače, ktoré využívajú energiu ATP. Vyžitie ATP môže byť buď priamo prenášačom (primárny transport), alebo nepriame (sekundárny transport). Nepriamy transport prebieha tak, že sa cez tvz. ATP pumpy vylučujú ióny H+ von z buniek a tak vytvárajú elektrický potenciál (napätie) na oboch stranách bunkových membrán. Toto napätie využívajú prenášače na transport látok tak, že dané látky transportujú spoločne s H+. Takto sa prijímajú napríklad dusičnany, fosforečnany, aminokyseliny a podobne.

## Esenciálne a neesenciálne látky
Prvky ktoré rastlina nevyhnutne potrebuje k životu nazývame esenciálne, ostatné sú neesenciálne. Zaujímavosťou je, že na rozdiel od živočíchov nie je sodík pre rastliny esenciálny. Esenciálnosť jednotlivých látok sa môže u rôznych druhov mierne líšiť. V prípade niektorých látok potrebných v stopových množstvách (mikroelementy) môže byť ich esenciálnosť sporná. Väčšina látok, ktoré rastliny potrebujú len v malom množstve, je pri vyššej koncentrácii v prostredí toxická.

### Tabuľka esenciálnych látok

## Asimilácia anorganických látok
Na asimiláciu látok v rastlinách sa využíva slnečná energia, ktorá v svetelnej fáze fotosyntézy vytvára dve energeticky bohaté zlúčeniny, ATP a feredoxín. Tieto dve zlúčeniny sa potom využívajú na zabudovanie uhlíka do organických zlúčenín (cukrov) v procese Calvinovho cyklu. V skutočnosti sa však energia ATP a feredoxínu nevyužíva len pre Calvinov cyklus, ale aj pre zabudovanie dusíka a síry (v širšom zmysle sú tieto procesy tiež súčasťou fotosyntézy).

Dusík sa zabudováva pomocou enzýmov GS (glutamín syntetáza) a GOGAT (glutamát syntáza, nazývaná tiež glutamín-oxoglutarát-aminotransferáza). Výsledkom sú aminokyseliny glutamín (Gln) a kyselina glutámová (Glu). Z nich sa potom vytvárajú všetky ostatné aminokyseliny, ktoré sú súčasťou všetkých bielkovín).

Síra sa zabudováva v pomerne komplikovanom procese, ktorý využíva energiu 
ATP aj feredoxínu. Kľúčový je enzým cysteín syntáza, ktorý zabuduje síry do aminokyseliny cysteín (Cys). Táto aminokyselina je zdrojom síry pre všetky ostatné zlúčeniny v rastlinách.

## Pozri aj
* fotosyntéza
* autotrofia

Kategória:Fyziológia rastlín
Kategória:Výživa rastlín
Rastlinná anatómia

**Rastlinná anatómia** alebo **anatómia rastlín** alebo **fytotómia** je odbor botaniky zaoberajúci sa mikroskopickou stavbou rastlinných orgánov. Delí sa na pododbory histológia a cytológia.  Porovnáva ich medzi jednotlivými druhmi, zaraďujú do rôznych kategórií a študujú aj ich funkciu a evolučné vzťahy.
Elam

thumb|Mapa územia Elamskej ríše a blízkeho okolia
**Elam** (po akkadsky a v Starom zákone *Elam*; po elamsky *Chalamti*) bolo územie a v rokoch asi 2700 pred Kr. až 539 pred Kr. štát v dnešnom západnom a juhozápadnom Iráne, čiže východne od južnej Mezopotámie. Existovala tu jedna z najstarších civilizácií známych podľa mena a najdlhšie existujúcich civilizácii. Centrom boli od 2. tisícročia Súsy.

Najneskôr v 3. tisícročí pred Kr. tu už sídlili Elamiti, hovoriaci izolovaným jazykom elamčina, ktorí najprv používali vlastné, tzv. protoelamské písmo, ale koncom 2. tisícročia pred Kr. prevzali klinové písmo. 

Známe vládnuce dynastie boli napríklad králi z Avanu (cca 2650 – 2200 pred Kr.), Erpatidovci (1850 – 1500 pred Kr.), Igechalkidovci (1330 – 1210 pred Kr.), Šutrukidovci (1200 – 1110 pred Kr.).

Najväčší rozmach štát Elam dosiahol v 22. až 21. storočí pred Kr., kedy si vládca Puzurinšušinak robil nároky na vládu v Mezopotámii, a keď kráľ Kudurnachundi po zvrhnutí sumerskej nadvlády okolo roku 1950 pred Kr. dobyl Ur a zbavil moci III. dynastiu z Uru. Druhý rozmach nastal v 13. až 12. storočí pred Kr.

V tzv. novoelamskom období II (cca 750 – 646 pred Kr.) došlo k početným vojnovým stretom s Asýrčanmi, Médmi a Peržanmi a ku konfliktom na kráľovskom dvore.  Z porážky Asýrčanmi roku 646 pred Kr. sa štát ešte spamätal, ale v roku 539 pred Kr. sa stal satrapiou Staroperzskej ríše.

## Iné projekty


Kategória:Mezopotámia
Kategória:Dejiny Iránu
Kategória:Zaniknuté štáty
Ján Vrabec

Doc. MUDr. **Ján Vrabec** CSc. (* 1950 – † 15. jún 2006, Bratislava) bol známy slovenský sexuológ, predseda *Slovenskej sexuologickej spoločnosti.*  Pôsobil aj v bratislavskom *Inštitúte lekárskej sexuológie*. Venoval sa sexuálnemu poradenstvu v médiach, obhajoval práva homosexuálov a zaoberal sa asistovanou reprodukciou.

Dňa 15. júna 2006 spáchal samovraždu legálne držanou zbraňou v suteréne svojho domu na Beckovskej ulici v Bratislave.

Kategória:Narodenia v 1950
Kategória:Úmrtia 15. júna
Kategória:Úmrtia v 2006
Kategória:Slovenskí sexuológovia
Kategória:Obete samovrážd
Zoznam fyzikálnych článkov/X

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## xe
Xenón

Kategória:Zoznamy fyzikálnych článkov
Bod

**Bod** môže byť:
*všeobecne:
**priestorovo veľmi malé miesto alebo veľmi malý časový úsek
**abstraktná jednotka hodnotenia (v športe, škole a podobne), napr.:
***bod (tenis)
***bod (ľadový hokej)
**časť, zložka programu, akcie a podobne; prenesene: téma, záležitosť
**nepresne bodka
**bodnutie
*v matematike (analogicky vo fyzike a podobne): 
**základný útvar, široko zovšeobecnený (napr. priesečník dvoch priamok, bod nejakého abstraktného priestoru), pozri bod (matematika)
**v geometrii špecificky: základný bezrozmerný geometrický útvar, pozri bod (geometria)
*vo fyzike aj:
** hmotný bod
** určitý fyzikálny alebo chemický stav (napr. bod varu) 
*v geodézii: 
** tiažová čiara v matematickom bode na zemskom povrchu, pozri bod (geodézia)
** trvalo vyznačený bod v teréne
*v tlačovej technike: najmenšia merná jednotka v typografickom systéme (dnes spravidla nahradená metrickým systémom), pozri bod (typografia)
*jednotka veľkosti papiera, pozri bod (jednotka veľkosti papiera)
*jednotka pri hre v karty, synonymum point, pozri point (karty)
*jedna stotina karátu, pozri bod (karát)
*na burze: absolútna zmena ceny akcie

## Pozri aj
*obrazový bod 

## Iné projekty